Všeobecne záväzné nariadenie
hlavného mesta Slovenskej republiky Bratislavy
č. 9/2007
z 13 decembra 2007
o určení názvu novovzniknutej ulice v mestskej časti Bratislava-Staré Mesto

Mestské zastupiteľstvo hlavného mesta Slovenskej republiky Bratislavy podľa § 2b a § 6 zákona Slovenskej národnej rady č. 369/1990 Zb. o obecnom zriadení v znení neskorších predpisov, prílohy č. 1, položka č. 52 Štatútu hlavného mesta Slovenskej republiky Bratislavy a vyhlášky Ministerstva vnútra Slovenskej republiky č. 31/2003 Z. z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb ustanovuje: 

§ 1
Úvodné ustanovenie

(1) Toto všeobecne záväzné nariadenie hlavného mesta Slovenskej republiky Bratislavy (ďalej len „nariadenie“) určuje názov novovzniknutej ulice, ktorá vznikla výstavbou novej miestnej komunikácie v mestskej časti Bratislava-Staré Mesto. 

(2) Navrhovaný názov novovzniknutej ulice bol schválený miestnym zastupiteľstvom mestskej časti Bratislava-Staré Mesto uznesením č. 94/2007. 

§ 2
Určenie názvu ulice

V mestskej časti Bratislava–Staré Mesto sa určuje pre novovzniknutú ulicu spájajúcu ulicu K Železnej studienke s Opavskou ulicou názov 

K lomu.

§ 3
Spoločné ustanovenia

(1) Grafické znázornenie novovzniknutej ulice je vyznačené v situačnom pláne č. 1, ktorý tvorí prílohu tohto nariadenia. 

(2) Označenie ulice určenej týmto nariadením vykoná v mestskej časti Bratislava-Staré Mesto na vlastné náklady hlavné mesto Slovenskej republiky Bratislava.

(3) Hlavné mesto Slovenskej republiky Bratislava zapíše názov ulice určený týmto nariadením do evidencie názvov ulíc a verejných priestranstiev.

§ 4 
Účinnosť 

Toto nariadenie nadobúda účinnosť 10. januára 2008.

Ing. Andrej Ďurkovský
primátor